als_Latn dik_Latn sag_Latn
Këto vite pavarësisht shumë baticave dhe zbaticave kanë shënuar një periudhë të zhvillimit dhe lulëzimit në sfera të ndryshme në historinë bashkëkohore të Iranit. Sistemi shtetëror i Republikës Islamike të Iranit në të gjitha vitet pas fitores së Revolucionit Islamik vazhdimisht u përballë me shumë probleme të ndryshme të cilat janë imponuar nga vendet perëndimore dhe pretenduesve të sistemit ndërkombëtar. Tejkalimi me sukses i popullit iranian nga të gjitha këto vështirësi si lufta e imponuar, krizat e sigurisë, sanksionet ekonomike dhe financiare, lufta propagandistike në rajon dhe në botë, ka bërë që të shënohet një histori me plotë krenari për popullin iranian dhe RII. Duke marrë parasysh faktin se Republika Islamike e Iranit është ndërtuar mbi themelet e Revolucionit Islamik, u paraqit në skenë duke prishur sistemin botëror dy polesh, prandaj për këtë arsye që nga ditët e para RII u përballë me komplote dhe plane armiqësore të dashakëqijve të popullit iranian. Përveç imponimit të luftës disa vjeçare e cila shkaktoi shumë dëme materiale dhe në njerëz sidomos në zonat kufitare me Irakun, sanksionet ekonomike gjithmonë janë shfrytëzuar si një prej skemave të perëndimit për të ushtruar presion dhe për tu përballur me kërkesën për pavarësi dhe sovranitet të Iranit. Sanksionet e para ekonomike të Amerikës kundër RII u vendosen në vitin 1980 si reagim ndaj pushtimit të ambasadës së SHBA-ve në Teheran. Në bazë të këtyre sanksioneve u anuluan marrëveshjet për shitblerjen e armëve në vlerë me qindra miliona dollarë që ishin nënshkruar para fitores së Revolucionit Islamik, ndërsa shitja e armëve për Iranin, u shpall veprim i paligjshëm. Përveç kësaj, Amerika bllokoi edhe miliarda dollarë pasuri të Iranit, ndërsa u ndaluan edhe të gjitha llojet e shkëmbimeve tregtare mes Iranit dhe Amerikës. Nuk vonojë shumë dhe në këto sanksione u bashkua edhe BE dhe Japonia duke ndaluar shitjen e pajisjeve ushtarake dhe dhënien e kredive për RII, si dhe ndërprenë blerjen e naftës nga Iranit. Në kohën luftës tetë vjeçare të imponuar nga Iraku, Amerika në mënyrë të hapur mbështeti Sadam Huseinit dhe pajisjet ushtarake më moderne i vendosi në dispozicion të regjimit Ba’th të Irakut. Në tetor të vitit 1987 në bazë të një vendimi të Kongresit të Amerikës, u ndalua edhe eksporti i të gjitha mallrave dhe prodhimeve amerikan drejt Iranit. Këto sanksione përfshinë një fushë të gjerë të kufizimeve dhe ndalimeve ekonomike, teknologjike, shkencore, ushtarake dhe strategjike. Pas disfatës së Irakut në vitin 1991 (sulmi ushtarak i Amerikës kundër Irakut për ta dëbuar atë nga Kuvajti) , me qëllim që të mos lejohet superioriteti i RII ndaj Irakut dhe të prishur ekuilibrin e forcave në rajon, qeveria e Amerikës aprovoi ligjin e quajtur “Ndalimi i zhvillimit të pajisjeve ushtarake të Iranit dhe Irakut” dhe në këtë mënyrë në vitin 1992 përsëri vazhdoi përpjekjet për ta ngushtuar rrethin e sanksioneve ekonomike kundër Iranit. Sanksionet e Amerikës dhe pas saj të vendeve perëndimore kundër Iranit kanë vazhduar përgjatë këtyre viteve dhe secilën herë perëndimi është munduar të krijojë vështirësi sa më të mëdha kundër popullit iranian. Në vitet e fundit gjithashtu u hap çështja e programeve atomike të Iranit e cila u përdorë si pretekst për vendosjen e sanksioneve të tjera kundër popullit iranian. Këto sanksione janë vendosur në fusha të ndryshme ekonomike, shkencore dhe politike kundër popullit iranian. Sanksionet më të rëndësishme kanë qenë ato kundër eksportit të naftës dhe kundër Bankës Qendrore të Iranit. Perëndimi me këto sanksione perëndimi synonte të paralizojë ekonominë dhe jetën e qytetarëve duke marrë parasysh faktin se ekonomia iraniane mbështetë në masë madhe në eksportin e naftës. Pavarësisht sanksioneve të padrejta të perëndimit si në fushën e medikamenteve dhe ushqimit, u goditë qytetarët ndërsa nuk u ulë aspak vullneti i popullit iranian për të rezistuar përballë politikave dhe ambicieve të tepruara të perëndimit për të mbyllur aktivitetin e programeve ekonomike. Përveç kësaj, u krijua edhe një rast i veçantë në mënyrë që Irani duke u mbështetur në potencialet e mëdha vendore, të hartojë programe për progres dhe zhvillim në një plan të ri duke u bazuar mbi shfrytëzimin e burimeve dhe kapaciteteve njerëzore, shkencore dhe natyrore të vendit. Sipas raporteve të institucioneve zyrtare, Irani llogaritet ekonomia e 18-të e botës, prodhuesi i katërt më i madh i naftës në botë, vendi i dytë me rezerva më të mëdha të gazit, vendi i dhjetë në industrinë e turizmit në botë dhe vendi i pestë në ekoturizm, vendi me nivel më të madh industrial në rajonin e Lindjes së Mesme dhe të Afrikës Veriore, vendi i katër deri i dhjeti në prodhimin e zinkut dhe kobaltit, vendi superior në botë sa i përket rezervave të aluminit, magnezit dhe bakrit, si dhe vendi i katërt në botë sa i përket larmisë së prodhimeve bujqësore. Në bazë të kësaj, çështja e ekonomisë rezistente është theksuar nga lideri suprem i Revolucionit Islamik që nga viti 2007 duke u mbështetur në potencialet vendore dhe me qëllim të përballjes me planet e perëndimit për të ushtruar presion ekonomik mbi Iranin, si dhe për të penguar dëmtimin e punësimit dhe zhvillimit kombëtar dhe mirëqenien sociale në Iran. Në politikat e përgjithshme të ekonomisë rezistente që janë kumtuar nga lideri suprem për qeverinë dhe institucionet e tjera përkatëse të RII, është treguar një përkushtim i madh në ndërtimin e vendit duke u mbështetur në potencialet dhe kapacitetet vendore si një prioritet themelor i institucioneve administrative dhe ekonomike të Iranit. Ekonomia rezistente është paraqitur në rrethana në të cilat sanksionet ndërkombëtare kërcënonin në masë të madhe interesat kombëtare të Iranit. Në bazë të kësaj, ekonomia e Iranit po ecë mbi një bazë dhe parime të caktuar në mënyrë që të ngadhënjejë mbi sanksionet ndërkombëtare duke i shndërruar ato në një rast për zhvillim dhe progres. Ekonomi rezistente vepron si një forcë e butë e popullit iranian dhe RII e cila është bërë shkak që Irani deri më tani të tejkalojë pengesën e vështirë të sanksioneve dhe pavarësisht të gjitha problemeve, RII ka vazhduar rrugën e zhvillimit dhe progresit.
Titujt
- Borziloku një mbrojtës i mirë ndaj aciditetit
- Petrit Selimi: E kemi njoftuar Serbinë se po shkojmë në Beograd
- Kim Mehmeti: Shqiptarët në Maqedoni, më keq se në regjimin socialist
- Sekretari amerikan i Thesarit: Greqia të ketë kujdes me buxhetin
- Papa Françesku bën thirrje për reagim ndërkombëtar për emigrantët
- Fitore e vështirë e Realit
- Gashi: Protestuesit nuk dolën për shkak të milionerëve Haradinaj e Limaj
- Varoufakis: Greqisë po i mbaron likuiditeti
- Merkel: Krijimi i një zone të lirë tregtare mes Gjermanisë dhe Rusisë është i mundur
- Uall Street Journal: Kompanitë perëndimore të naftës janë mbledhur rreth Iranit
E Mërkurë, 11 Shkurt 2015 08:17
Ekonomia rezistente, forcë e butë e Iranit përball sanksioneve
- madhësia e shkronjave Zvogëlo shkronjat rrit madhësinë e shkrimit
- Stampo
- Media
- Add new comment
als_Latn fur_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lij_Latn ind_Latn eng_Latn